D'haber existito la forma teorica d'acuerdo con a fonetica aragonesa con f- inicial y diftongo -ue-, ya no debeba existir en lo sieglo XVII, quan lo lugar encomenzaba a prener importancia, manimenos ye posible que hese puesto existir en sieglos anteriors, quan se i charraba aragonés. En Rationes decimarum Hispaniae (1279-80): Aragón y Navarra parlan d'un Figueruelas que pagaba decimas a lo priorato de Santa María de Teruel, y que si no yera esta localidat serrana, debeba estar bien cerca, pus lo mencionan chunto con Rubiuelos de Mora, Fuents de Rubielos, Mazanera, Pradas, Sarrión y Torrillas. Jose Rius Serra creye que este Figueruelas'' ye una errata de Nogueruelas.